Verejný Obstarávateľ :   Mestská časť Bratislava Petržalka, Kutlíkova 17, 
                                                852 12 Bratislava
 PREDMET ZÁKAZKY:   Revitalizácia Vlasteneckého námestia

Podprahová zákazka:

Výzva na predkladanie ponúk  
vypracovaná v súlade  s § 99 zákona  č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)
na uskutočnenie stavebných prác: Revitalizácia Vlasteneckého námestia

1.    Identifikácia verejného obstarávateľa: Mestská časť Bratislava Petržalka
						    Kutlíkova 17
						    852 12 Bratislava

       V zastúpení:                                              Doc. RNDr. Milan Ftáčnik, CSc., starosta
       IČO:                                                           603201
    
       Kontaktné miesto:  Octigon, a.s.
			     Prievozská 4D, Apollo Business Center II, blok E                       			     821 09 Bratislava

      Kontaktná osoba:    Mgr. Martina Galabová
      Telefón:                     02 / 4464 5384-5
      Fax:                           02 / 4464 5386
      E-mail:                      galabova@octigon.sk
2.    Predmet zákazky:  Revitalizácia Vlasteneckého námestia

3.    Typ zmluvy: Zmluva o dielo	

4.     Klasifikácia predmetu zákazky:  Spoločný slovník obstarávania:
        Hlavný predmet: 

        45236250-7 Stavebné práce na stavbe plôch pre parky
        77310000-6 Výstavba a údržba zelených plôch
        45316110-9 Inštalovanie osvetlenia ciest
	         39113600-3 Lavičky

 5.   Opis predmetu zákazky: Jedná sa o stavebné práce, ktorých súčasťou je aj dodávka stavebných výrobkov, tovarov  a súvisiace  služby ( napr. dovoz, odvoz...). 
      Podrobné vymedzenie predmetu zákazky tvorí časť  B.1 Opis predmetu zákazky  súťažných podkladov a neocenený výkaz výmer, ktorý je prílohou súťažných podkladov.
  
6.      Lehoty ukončenia práce alebo trvanie zmluvy: 
	Trvanie zmluvy:  najneskôr do 31.12.2011, predpokladaná lehota uskutočnenia stavebných prác je 6 mesiacov od prevzatia staveniska.  
                                                                                                                                                                                    
7.      Množstvo alebo rozsah predmetu zákazky: 
	Predmetom zákazky sú nasledovné aktivity: 
	SO 1 Spevnené plochy
	SO 2 Sadovnícke úpravy 
	SO 3 Verejné osvetlenie 
	SO 4 Prvky malej architektúry

      Rozsah prác je podrobne opísaný v časti B.1 Opis predmetu zákazky súťažných podkladov  a v neocenenom výkaze výmer a v projektovej dokumentácii predloženej elektronicky na CD, ktorý je súčasťou súťažných podkladov.     

8.      Rozdelenie predmetu zákazky na časti:  NIE 
     Uchádzač musí predložiť ponuku na celý predmet zákazky.

9.      Hlavné podmienky financovania a platobné podmienky: 
Úhrada za predmet zákazky  sa uskutoční v eurách bezhotovostným platobným stykom na základe predloženej faktúry s lehotou splatnosti do 90 dní po jej  prevzatí verejným obstarávateľom. Platba bude vykonaná na základe súpisu vykonaných prác,   odsúhlaseným a podpísaným  verejným obstarávateľom v dvoch etapách – po ukončení stavebných prác a po ukončení sadových úprav. 
Predpokladaná hodnota zákazky je vo výške 346 529, 10 EUR s DPH. 
         Verejný obstarávateľ preddavky neposkytuje.         
  
10.   Podmienky účasti  vo verejnom obstarávaní  
        Splnenie podmienok účasti uchádzačov

  Hodnotenie splnenia podmienok účasti uchádzačov bude založené na posúdení: 

10.1 osobného postavenia uchádzača: 
         Predloženie dokladov podľa § 26 ods. 2 až 4 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov, ktorými preukazuje splnenie podmienok osobného postavenia podľa § 26 ods. 1 zákona.
Ak žiadosť o účasť predkladá skupina dodávateľov, uchádzač preukazuje splnenie podmienok účasti - osobné postavenie za každého člena skupiny podnikateľov samostatne.

Ak uchádzač preukazuje splnenie podmienok účasti spôsobom uvedeným v zmysle § 128 ods. 1 zákona, v tom prípade je potrebné predložiť aj platný doklad o oprávnení podnikať, t.j. doklad o právnej subjektivite uchádzača (t.j. doklad preukazujúci štatutárny orgán záujemcu a spôsob konania štatutárneho orgánu uchádzača).

   10.2  finančného alebo ekonomického postavenia uchádzača: 

10.2.1 podľa § 27 ods. 1 písm. a) zákona  - predloženie vyjadrenia banky alebo pobočky zahraničnej banky, ktorým môže byť prísľub banky alebo pobočky zahraničnej banky o poskytnutí úveru.

Verejný obstarávateľ požaduje predloženie vyjadrenie banky alebo pobočky zahraničnej banky o schopnosti uchádzača plniť finančné záväzky.  Vyjadrenie banky predloží uchádzač ako originál alebo úradne overenú kópiu, ktorá nesmie byť ku dňu predkladania dokladov preukazujúcich splnenie podmienok účasti staršia ako 3 mesiace. Výpis z účtu sa nepovažuje za potvrdenie banky. Uchádzač predloží požadované vyjadrenia od všetkých bánk, v ktorých má uchádzač vedené účty.
10.2.2 podľa § 27 ods. 1 písm. d) zákona – predloženie prehľadu o celkovom obrate alebo prehľadom o dosiahnutom obrate v oblasti, ktorej sa predmet zákazky týka, najviac za posledné tri hospodárske roky (2007, 2008 a 2009), za ktoré sú dostupné v závislosti od vzniku alebo začatia prevádzkovania činnosti. 
Verejný obstarávateľ požaduje predloženie prehľadu o dosiahnutom obrate, podpísanom štatutárnym orgánom uchádzača,  v ktorom uchádzač preukáže min. ročný obrat v predmete  zákazky vo výške 660 000,00 EUR (t.j. 19 883 160,00 SKK) za každý uvedený hospodársky rok  2007, 2008 a 2009. Uchádzač požadovaný prehľad podloží výkazom ziskov a strát, resp. výkazov príjmov a výdavkov, za uvedené hospodárske roky 2007, 2008 a 2009.

10.3  technickej alebo odbornej  spôsobilosti uchádzača: 

10.3.1 podľa  § 28 ods. 1 písm. b) zákona – predloženie zoznamu stavebných prác uskutočnených za predchádzajúcich päť rokov, doplneným potvrdeniami o uspokojivom vykonaní stavebných prác s uvedením dodávateľov,  cien, miest a lehôt uskutočnenia prác a zhodnotenia uskutočnených prác podľa obchodných podmienok, ak odberateľom 
1. bol verejný obstarávateľ podľa tohto zákona, dôkaz o plnení potvrdí tento verejný obstarávateľ
2. bola iná osoba ako verejný obstarávateľ, dôkaz o plnení potvrdí odberateľ; ak to nie je možné, vyhlásením uchádzača alebo záujemcu o ich uskutočnení. 

Verejný obstarávateľ požaduje predloženie zoznamu a potvrdení o uspokojivom vykonaní stavebných prác  k min. 3 zmluvám, týkajúcich rovnakého alebo podobného predmetu zákazky (za  rovnaký alebo podobný predmet zákazky sa budú považovať iba stavby a/alebo rekonštrukcie stavieb podľa KS č. 211) uskutočnených za obdobie posledných piatich rokov v min. výške  400 000,00 EUR bez DPH spolu za všetky zmluvy (t.j. 12 050 400,00 SKK bez DPH).

   10.3.2  podľa § 28 ods.1 písm. g) zákona – predloženie údajov o vzdelaní a odbornej praxi alebo odbornej kvalifikácii riadiacich zamestnancov, osobitne osôb zodpovedných za riadenie stavebných prác:

         Verejný obstarávateľ vyžaduje predloženie:
- doklad o odbornej spôsobilosti - stavbyvedúci podľa zák. č. 236/2000 Z. z., ktorým sa mení a dopĺňa zák. č. 138/1992 Zb. v znení zák. č. 554/2001 o autorizovaných architektoch a autorizovaných stavebných inžinieroch v znení neskorších predpisov s odbornou spôsobilosťou na inžinierske stavby, rovnako budú akceptované osvedčenia vydávané v iných krajinách, akceptované Slovenskou komorou stavebných inžinierov; verejný obstarávateľ uzná ako rovnocenné osvedčenia vydané príslušnými orgánmi členských štátov. Doklad musí byť predložený ako overená fotokópia osvedčenia s originálom odtlačku pečiatky a podpisom odborne spôsobilej osoby a zároveň táto osoba predloží  vyhlásenie, že bude k dispozícii v čase plnenia zmluvy.
10.3.3 podľa § 29 – predloženie platného certifikátu kvality v zmysle normy EN ISO 9001, ktorého je záujemca držiteľom pre ním vykonávané činnosti týkajúcich sa predmetu zákazky, resp. predloženie iných dôkazov o opatreniach na zabezpečenie kvality. Verejný obstarávateľ uzná ako rovnocenné certifikáty vydané príslušnými orgánmi členských štátov.;
10.3.4 podľa § 30 – predloženie platného certifikátu kvality v zmysle normy EN ISO 14001, ktorého je záujemca držiteľom pre ním vykonávané činnosti, resp. predloženie iných dôkazov o opatreniach environmentálneho riadenia. Verejný obstarávateľ uzná ako rovnocenné certifikáty vydané príslušnými orgánmi členských štátov.;

11.   Hodnotenie splnenia podmienok účasti vo verejnom obstarávaní: 
         Splnenie podmienok účasti bude posudzované na základe predloženia požadovaných dokumentov a dokladov v súlade so zákonom, s touto výzvou a súťažnými podkladmi   nasledovne : Splnil - nesplnil.                                                                                                                                                                                                                                                                   
12.  Označenie, či sa vyžaduje uviesť mená a odbornú kvalifikáciu osôb zodpovedných                    za plnenie zmluvy:    ÁNO		                                                                                                                                          
          13.   Poskytovanie súťažných podkladov                                              
Lehota na prijímanie žiadostí o súťažné podklady: 22.9.2010.

Súťažné podklady si záujemca môže písomne vyžiadať na adrese:

         Kontaktné miesto:   Octigon, a.s.
			        Prievozská 4D, Apollo Business Center II, blok E                       			        821 09 Bratislava

        Kontaktná osoba:     Mgr. Martina Galabová
        Telefón:                     02 / 4464 5384
        Fax:                            02 /4464 5386
        E-mail:                      galabova@octigon.sk
Súťažné podklady sa budú vydávať:                  
v pracovných dňoch od dňa zverejnenia tejto výzvy na internetovej stránke verejného obstarávateľa do  22.9.2010  od 8:00 do 15.00 hod.  SEČ.              
Spôsob prevzatia súťažných podkladov:                                                                                     - osobné prevzatie na adrese uvedenej v bode 1 tejto výzvy alebo doručenie poštou na požadovanú adresu
                                                                               
14. Otváranie  ponúk sa uskutoční: 6.10.2010 o 15.00 hod. SEČ na adrese: 

Kontaktné miesto:   	Octigon, a.s.
			        		Prievozská 4D, Apollo Business Center II, blok E                       			        	821 09 Bratislava
15. Lehota na predkladanie  ponúk: 
      Ponuku  je potrebné doručiť na kontaktné miesto podľa bodu 1 tejto výzvy, najneskôr dňa  6.10.2010 do 14 .00 hod. SEČ.
 
16. Adresa, na ktorú sa majú ponuky doručiť:  

      Kontaktné miesto:   Octigon, a.s.
			     Prievozská 4D, Apollo Business Center II, blok E                       			     821 09 Bratislava

      Kontaktná osoba:     Mgr. Martina Galabová
      Telefón:                     02 / 4464 5384
      Fax:                            02 /4464 5386
      E-mail:                      galabova@octigon.sk

17. Ponuky sa predkladajú v slovenskom jazyku alebo českom jazyku.
      Ponuka musí mať označenie: „Verejné obstarávanie  – neotvárať“
                   -  heslo súťaže: „Revitalizácia Vlasteneckého námestia“
                          
18. Kritéria na hodnotenie ponúk: Najnižšia  cena v EUR s DPH za  predmet zákazky  v súlade s bodom 2 tejto výzvy, na základe naceneného výkazu výmer, ktorý je  súčasťou súťažných podkladov. 
                                                                                 
19. Platnosť zmluvy: najneskôr do 31.12.2011.

20. Vyhodnotenie ponúk : 
     20.1 Verejný obstarávateľ  bude postupovať podľa § 99 ods.1 písm. f ) a  g) zákona, na  vyhodnotenie  ponúk  zriadi komisiu v súlade s § 40 zákona a bude postupovať pri vyhodnocovaní ponúk len podľa kritéria uvedeného v tejto výzve na predkladanie ponúk. 

21. Ďalšie informácie verejného  obstarávateľa:    
     21.1   Verejný obstarávateľ uzavrie s úspešným uchádzačom zmluvu o dielo podľa          Obchodného zákonníka.
     21.2 Obhliadka miesta dodania predmetu zákazky sa uskutoční dňa 29.9.2010 o 10:00 hod. Bližšie informácie ohľadne obhliadky miesta dodania predmetu zákazky sú uvedené v bode 14 súťažných podkladov.

                                                                               Doc. RNDr. Milan Ftáčnik, CSc.          
starosta